**Dyddiad cyhoeddi:** 2 Mehefin 2023

**Cais Rhyddid Gwybodaeth**77/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**ROEDDECH CHI WEDI GOFYN...**

**A fyddech cystal ag anfon rhagor o wybodaeth ataf am y gwaith sydd ar y gweill ar gyfer gorsaf Coryton, gan gynnwys gwaith torri coed.**

**YMATEB**

Gweler y gwaith sydd wedi’i gynllunio isod –

* platfform symudol i yrwyr ar ochr milltiroedd isel yr orsaf
* mân welliannau i orsafoedd sy’n cynnwys gwell mynediad drwy ail-alinio trac wedi’i dampio; 10. Cylchoedd Beiciau (20 x lle); teledu cylch cyfyng estynedig (7-9 camera) gyda thechnoleg recordio fideo yn bwydo’n ôl i Ganolfan Reoli integredig newydd Llinellau Craidd y Cymoedd (Canolfan Signaleiddio yn Ffynnon Taf); 1. Cymorth i deithwyr; 1. Dilysydd Cerdyn Clyfar; goleuadau estynedig; dangosydd gwybodaeth teithwyr wedi’i adnewyddu a pheiriant gwerthu tocynnau; creu lleoedd/brandio (paentio/arwyddion/adnewyddu ac ati)
* Trydaneiddio llinellau uwchben (OLE) yn y llif ar ochr arall y platfform.
* Disgwylir y bydd y gwaith o dynnu llystyfiant wedi’i gwblhau erbyn 15 Medi 2023. Mae’n cynnwys 3-4 coeden fawr sy’n eistedd y tu ôl i’r platfform a fydd yn debygol o gael eu tocio. Mae pryder am un goeden ynnen sy’n marw, gan ei bod wedi difrodi wal gynnal y tu ôl i’r platfform, felly mae’n debygol y bydd y goeden hon yn cael ei thynnu. Ar gyfer yr ardal lle mae’r platfform symudol, mae’n bosibl y bydd rhai coed bach a lefel isel. Yn y llif, bydd yr holl goed yn cael eu tynnu i gyd-fynd â’r rhaglen adeiladu cyfarpar llinellau uwchben (rydym yn gweithio i dros 6m o’r rheilffordd er mwyn darparu cliriadau trydanol).

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".